Johanneksen evankeliumissa Jeesus sanoo: -
"Vielä suurempia te tulette tekemään, kuin nämä ovat, -
sillä minä menen Isän tykö."
Arvaa mitä se, rakas ystävä, merkitsee sinulle ja minulle?
Se merkitsee, että meille uskotaan armosta lahjaksi -
niin suuria tekoja ja mahdollisuuksia, -
jotka ovat vielä suurempia, kuin Jeesuksen teot ja mahdollisuudet.
Jotka ovat samalla tavalla ainutlaatuisia, -
kuin Jeesus Kristus maan päällä - orjan muodon ottaneena - oli, -
ennen kuin meni kotiin kirkkauteen taivaaseen.
Siis Jeesus meni kotiin kirkkauteen taivaaseen -
ylennettynä, korotettuna, kruunattuna, palvottuna, -
ihailtuna, kunniassa, kirkkautensa kunniassa.
Ja samalla lailla Jumala varustaa meidät.
Olen monta kertaa miettinyt tätä asiaa, -
että tänä päivänä ihmiskunta ei yhtään välitä,
- valitettavasti - sielun pelastuksesta.
On niin paljon niitä, jotka vähättelevät ja mitätöivät -
syntien anteeksi antamisen Jeesuksen sovintoveressä -
ja Golgatan työn tuloksena.
Oi, mikä valtava pettymys kerran viimeisellä tuomiolla, -
kun oli pelastus lahjaksi saatavana, mutta ei otettu vastaan.
Ei hyväksytty, eikä huolittu sitä.
Mutta yksi asia, mitä ihmiset haluavat itselleen: -
ruumiin terveyden. Ruumiin terveyden he haluavat.
He haluaa parantumisen sairauksista.
Ja siksi olen tutkinut tuota Matteuksen evankeliumia
- kun hän on kaimapoika minulle -
siinä mielessä, että täällä Matt. 4:23:
"Jeesus kierteli kautta koko Galilean, -
opetti ja saarnasi valtakunnan evankeliumia -
ja paransi kaikkinaisia tauteja -
ja kaikkinaista raihnautta."
Huomaa, kun Jeesus kiersi kaupungista kaupunkiin, -
hän paransi ihmiset.
Ihmiset hyväksyivät parantumisen, -
koska sairaus oli niin kipeä asia heille.
He eivät halveksineet Jeesuksen terveeksi tekemistä, -
mutta he kyllä halveksivat Jeesuksen lahjoittamaa pelastusta.
Sama asia, 24. jae: "Jeesuksen luokse tuotiin"
- eli ihmiset toivat rukoillen, paareilla tai miten toivat -
"kaikki sairastavaiset, -
monenlaisten tautien ja vaivojen rasittamat -
ja Jeesus paransi heidät."
Oi, kuinka mieli tekisi hypätä kattoon.
Jeesus ei ollut välinpitämätön sairauksista.
Jeesukselle ei ollut yhdentekevää, miten kropan kanssa käy, -
kun siellä on sairautta ja paljon tuskaa, -
kipua ja kärsimystä. Jeesus paransi ne.
Edelleen Matteus 9:35:
"Jeesus vaelsi, opetti, saarnasi -
ja paransi kaikkinaisia tauteja ja kaikkea raihnautta."
Jeesus oli huolissaan sairaista, sinusta ja minusta.
Jeesus paransi kaikkinaista raihnautta, -
kaikkinaisia tauteja, sairauksia.
Edelleen Matteus 10:8: "Jeesus käskee..."
Ja aina mitä Jeesus käskee, -
siihen Jeesus Kristus itse antaa voiman toteuttaa sen käskyn.
"Parantakaa sairaita, herättäkää kuolleita.
Lahjaksi olette saaneet, lahjaksi antakaa."
Matti Welling, Orimattilan mies, -
jonka vaimo Ilona oli Mäntsälän nimikkolähetti Taiwanilla.
Wellingin Matti kertoi, että hän istui -
jossain Taiwanin junassa erään miehen vierellä -
ja he alkoivat tämän kiinalaisen ystävän kanssa keskustella.
Tämä mies kertoi veljestään, jonka Jumala herätti kuolleista.
Samoin tuolla Etelä-Koreassa.
Kerrotaan, että kun korealaisia kehutaan, -
kuinka valtava herätys heillä on, -
he nöyrästi katsovat alas ja sanovat:
"Kuulkaa ystävät, tämä ei ole mitään verrattuna Kiinaan.
Kiinassa kuolleita herää kuolleista niin paljon, -
että se ei ole enää mikään ihme."
Tiedän, Venäjällä eräs nainen, joka oli ateisti, Jumalan kieltäjä -
ja raivosi kristittyjä vastaan, -
mutta jonka isä rukoili yötä päivää tyttärensä puolesta.
Tytär kuoli ja vietiin arkussa hautausmaan säilytystilaan.
Ennen kuin viejät lukitsivat oven, he kuulivat kolinaa sieltä arkusta.
Juoksivat kylään ja tulivat koko joukko miehiä katsomaan, mitä oli.
Avasivat arkun ja se ateistinainen nousi ylös ja sanoi: -
"Minä kuolin ja jouduin Herran Jeesuksen eteen."
Mutta Jeesus sanoi:
"Sinun isäsi rukousten tähden minä Jeesus armahdan sinut -
ja lähetän sinut kertomaan kaikkialla, mitenkä kuolema on jo voitettu -
ja voitto saatu ristinkuolemani ja ylösnousemukseni ansiosta."
Ja muistan aina, kuinka Siperiassa käydessä -
tätä traktaattia levitettiin ympäri Neuvostoliiton.
Tämä herätti niin paljon huomiota, -
että ihmiset olivat järkyttyneitä, kun kuolleitakin heräsi.
Niinhän Jeesuksen päivinä se sadanpäämiehen tytär, -
Jairuksen tytär, heräsi kuolleista.
Leskivaimon poika heräsi kuolleista.
Niinhän tuo Johanneksen evankeliumin, -
onko se 11:nnessä, kerrotaan, -
kuinka Martan ja Marian veli Lasarus heräsi kuolleista.
Ja Lasarus ei sanonut, -
kun Jeesus sanoi haudalla: "Tule ulos", -
niin ei sanonut: "En voi tulla, kun olen kuollut ja haisen jo".
Vaan kun Jeesus käski: "Tule ulos", niin Lasarus tuli ulos.
Siksi kuolema on voitettu.
"Parantakaa sairaita, herättäkää kuolleita", käsky, jota on toteltava.
Kun Jeesusta vaanittiin, jotta hänet surmattaisiin, hän väistyi sieltä pois.
Sitten Matteus 12:14-15: "Hän paransi heidät kaikki."
Matteus 12:22: Riivattu mies, sokea ja mykkä, -
jonka Jeesus paransi niin, että sokea näki ja mykkä puhui.
Matteus 14:14: "Kun Jeesus näki paljon kansaa, -
Hän paransi heidän sairaansa."
Hänen kävi sääliksi heitä. Sääli on: -
ihmisen sisin kärsii toisen ahdistuksesta.
Jeesus säälii kuolemansairaita.
Jeesus säälii ihmisiä, joilla on paljon, paljon tuskaa, joilla on kärsimystä.
Kun Jeesus näki heidän tuskansa, -
niin se on kreikan sana: "oida"-verbi "eiden", -
joka merkitsee, että Jeesus tiesi, Jeesus tunsi, Jeesus käsitti, -
Jeesus itse koki tämän sairauden.
"Meidän sairautemme hän kantoi, meidän kipumme hän sälytti päällensä.
Me pidimme häntä rangaistuna, Jumalan lyömänä ja vaivaamana, -
mutta hän on haavoitettu meidän rikostemme tähden,
runneltu meidän pahain tekojemme tähden.
Rangaistus oli hänen päällänsä, että meillä rauha olisi, -
ja hänen haavojensa kautta me olemme parannetut."
Kun Jeesus (Matt. 15:30) koki paljon kansaa, -
niin nämä ihmiset toivat mukanaan heidän sairaansa.
Sama asia jatkuu täällä...
Suuri kansanpaljous seurasi Jeesusta ja hän paransi heitä siellä.
Matt. 21:14: Hänen tykönsä pyhäkössä tuli omasta halustaan -
paljon kansaa ja sitten on "terapeuloo" eli terapia.
Hän paransi heidät.
2. Mooses 15:22: -
Israelin kansa, kolme päivää, 2 miljoonaa ihmistä, -
kuljettuaan luvattua maata kohden, tulivat Maaran vesilähteelle, -
mutta vesi oli karvasta, eikä sitä voitu juoda.
Oli janoon kuolema edessä.
Ja sillä hetkellä, Raamattu kertoo, Jumala näytti Moosekselle puun -
ja käski heittää se puun sinne vesilähteeseen.
Tästä Galatalaiskirje kertoo.
Tästä kertoo myös 5. Mooses 21-23.
Tämä puu "eds" heprean kielellä, -
on esikuva siitä ristinpuusta, -
niin kuin miljoonat karitsat olivat esikuva Jumalan karitsasta.
Ja tässä kohdassa, 2. Mooses 15:22-27, -
Jeesus ilmoittaa itsensä, -
kun vesi parani ja kansa sai juoda ja pelastui.
Jeesus sanoo: "Minä olen Herra, sinun parantajasi."
Hän on kuoleman Herra. Hän on sairauden Herra.
Hän on syntisten Herra. Hän on voittaja.
Hän parantaa. Hän parantaa. Kolmas kerta: Jeesus parantaa, -
koska hän kantoi sairautemme, sälytti päällensä meidän syntimme.
Hän antoi itsensä alttiiksi meidän puolestamme.
Siksi ala rukoilla:
Kiitos Jeesus, että sinä olet Herra minun parantajani, -
jonka turviin rakkaat omaiseni ja sairastavat rakkaat jäävät, -
niin kuin itsekin saan jäädä.
Isän, Pojan ja Pyhän Hengen nimeen. Armosta, aamen!
Voit, rakas ystävä, tukea tätä ohjelmaa, -
myös sairauksien parantamisohjelmaa, -
soittamalla numeroon 0600-10077.
0600-10077
Tämän puhelun hinta on noin 10 euroa.
Voit tukea myös suoraan pankkitilille -
käyttämällä oheista viitenumeroa.
Olet tärkeä ja arvokas, -
kun annat mulle mahdollisuuden jatkaa tätä raamattuopetusta -
sinun tukemasi lahjan kautta. Armosta, aamen!
Tekstitys: Tarja Korkeamäki